Tõendamise seisukohalt kõige problemaatilisemaks ja seetõttu ka kõige huvipakkuvamaks vara tagasivõitmise tingimuseks on sissenõudja huvide teadliku kahjustamise kriteerium. Maksuhaldur on nõudnud seni selliste tehingute kehtetuks tunnistamist, mille sisuks on registervara võõrandamine, s.t tehingute objektiks olevat vara on hiljem võimalik positiivse kohtulahendi korral lihtsalt maksuvõlglase omandisse tagasi saada.